Държавен вестник, бр. 101, 2011 г., стр. 95

БРОЙ  101	
Д Ъ Р Ж А В Е Н  В Е С Т Н И К 	
СТР.  95  
Заявление 
. 10/10
А10
за вписване на обстоятелства относно ЕОИИ 
стр
6. група "Поделения на европейско обединение по икономически интереси" с единствено поле № 60 "Поделения на европейското 
обединение по икономически интереси, регистрирани в други държави членки", в което се посочват фирмите на регистрираните в други 
държави членки поделения на европейското обединение по икономически интереси, компетентният орган по регистрация и номерът, под 
който поделението на европейското обединение по икономически интереси е вписано, държавата, населеното място, пощенският код, 
областта, общината, районът, жилищният комплекс, улицата, номерът на сградата, номерът на входа, номерът на етажа и номерът на 
апартамента или офиса на поделението на европейското обединение по икономически интереси, регистрирано в друга държава членка. 
7. група "Адрес за връчване на отказ по чл. 24 от Закона за търговския регистър" със следните полета: 
а) поле "Съгласие за получаване на отказ по електронен път" за отбелязване съгласието или несъгласието на заявителя за 
получаване по електронен път на постановен отказ по заявлението; 
б) поле "Адрес на електронна поща", в което се посочва адресът на електронната поща за получаване на отказ, ако заявителят е 
заявил съгласие за получаване по електронен път; 
в) поле "Адрес на територията на страната", в което се посочват името, съответно фирмата/наименованието на адресата, 
държавата, населеното място, пощенският код, областта, общината, районът, жилищният комплекс, улицата, номерът на сградата, номерът 
на входа, номерът на етажа и номерът на апартамента или офиса; полето се попълва, когато не е заявено съгласие за получаване на отказ по 
електронен път и заявителят желае да получи отказа на адрес, различен от адреса на управление на дружеството; 
8. група "Приложения" със следните полета: 
а) поле "Номер на предходно заявление", в което се посочва входящият номер на заявлението, по което е постановен отказ и от 
което ще се ползват вече представени документи; 
б) поле "Описание" за отбелязване на приложените към заявлението документи и на документите, които ще се ползват от 
предходно заявление; 
9. група "Подпис" с единствено поле за подпис на заявителя. При подаване на заявлението по електронен път, това поле не се 
попълва. 
ІІ. Ако мястото в някои групи или полета не е достатъчно, към заявлението се прилага допълнително заявление по образец А10, в 
което са попълнени съответните полета. Когато заявителите са повече от едно лице групи „Данни за заявителя" и "Подпис" се попълват за 
всеки един от тях, а в случаите, когато мястото за попълване на заявителите в образеца не достига, се прилага допълнително приложение 
З1. 
ІІІ. Когато се заявява заличаване на вписано обстоятелство, в образеца на заявлението срещу съответното поле се отбелязва 
"Заличаване". 
ІV. Промяна в обстоятелствата се заявява за вписване, като в поле № 1 "ЕИК и фирма" се посочват единният идентификационен 
код и фирмата на търговеца. Ако се заявява промяна на фирмата, в това поле се посочва вече вписаната фирма. Променените обстоятелства 
се посочват на съответните места в заявлението, а полетата, които се отнасят за обстоятелства, които не се променят, не се попълват. Когато 
се заявяват за вписване едновременно обстоятелства за заличаване и обстоятелства за вписване по едно основно поле, следва да се посочат 
първо обстоятелствата, които подлежат на заличаване със съответно отбелязване в полето за заличаване, след което се посочват 
обстоятелствата, чието вписване се заявява.